กอง6เดือนชู3.3%
KTAM ส่งกองทุนตราสารหนี้ผสมฝากเงินนอก 6 เดือน ชู 3.3% ต่อปี &#8220;แอสเซท พลัส&#8221; ขาย 2 กองทุนจ่าย 3.1-3.3%
22 ก.พ. 2555

KTAM ส่งกองทุนตราสารหนี้ผสมฝากเงินนอก 6 เดือน ชู 3.3% ต่อปี “แอสเซท พลัส” ขาย 2 กองทุนจ่าย 3.1-3.3%
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM) เปิดเผยว่า บริษัทเปิดจำหน่ายกองทุนเปิดกรุงไทยธนทรัพย์ บี 28 ระหว่างวันที่ 22–28 ก.พ. 2555 อายุ 6 เดือน มูลค่า 3,000 ล้านบาท ลงทุนตราสารหนี้ในประเทศและเงินฝากประจำของธนาคารในต่างประเทศ ป้องกันความเสี่ยงจากอัตราแลกเปลี่ยนทั้งจำนวน ผลตอบแทนประมาณ 3.3% ต่อปี 
ด้าน น.ส.จารุลักษณ์ เรืองสุวรรณ ผู้อำนวยการอาวุโส ฝ่ายการขายและการตลาด บลจ.แอสเซท พลัส เปิดเผยว่า วันที่ 22 ก.พ.นี้ บริษัทจะเปิดขายและรับซื้อคืนรอบใหม่ของกองทุนเปิดแอสเซท พลัส แอ็คทีฟ ตราสารหนี้ 8 ลงทุนในเงินฝากธนาคารและตั๋วแลกเงินของธนาคารและสถาบันการเงินในประเทศ อายุ 3 เดือน ผลตอบแทน 3.1% ต่อปี และในวันที่ 24 ก.พ.นี้ เปิดขายและรับซื้อคืนรอบใหม่กองทุนเปิดแอสเซท พลัส ทวีเงินออม 2 ลงทุนตราสารหนี้ทั้งในประเทศและต่างประเทศ อายุ 6 เดือน ผลตอบแทนประมาณ 3.3% ต่อปี